C 252/38
EL
Επίσημη Εφημερίδα της Ευρωπαϊκής Ένωσης
1.7.2022
«Κατά τη μεταφορά στο σφαγείο, στους χώρους ανάπαυσης και στα μαντριά των σφαγείων, τα ζώα πρέπει να φυλάσσονται χωριστά από ζώα τα οποία δεν είναι επιλέξιμα για πιστοποίηση.»
Τροπ ο π οί ησ η Τροποποίηση 14 (4 Απόδειξη της καταγωγής) Αι τι ολογ ία Οι απαιτήσεις που προσδιορίζονται σε αυτό το τμήμα έχουν αναθεωρηθεί προκειμένου να καταργηθούν διατάξεις οι οποίες είναι παρωχημένες ή περιττές με βάση την ισχύουσα νομοθεσία ή οι οποίες θα πρέπει να αποτελούν μέρος των διαδικασιών ελέγχου και όχι των προδιαγραφών.
Επικαιροποιούνται οι διατάξεις σχετικά με την καταχώριση των επιχειρήσεων, βάσει των σχετικών απαιτήσεων για τους επίσημους ελέγχους.
Προηγούμενη διατύπωση: «Κάθε σημείο πώλησης πρέπει να τηρεί αρχείο (το οποίο επικαιροποιείται καθημερινά) για τα εξής: αφίξεις και αναχωρήσεις πιστοποιημένου κρέατος· τα σήματα πιστοποίησης τα οποία κατέχονται και εκδίδονται στους καταναλωτές.»
«Τα ακόλουθα μητρώα και έγγραφα πρέπει να τηρούνται στις εγκαταστάσεις του φορέα πιστοποίησης: μητρώο εκμεταλλεύσεων· αποδεικτικά στοιχεία ότι ο παραγωγός είναι μέλος του συστήματος ονομασίας προέλευσης· μητρώο σφαγείων· μητρώο χώρων τεμαχισμού και συσκευασίας· μητρώο σημείων πώλησης· κατάλογος των εκδοθέντων σημάτων πιστοποίησης (με αναγραφή της ημερομηνίας έκδοσης, του αριθμού του σήματος πιστοποίησης και του φορέα στον οποίο υποβλήθηκε)· αρχεία των παραδόσεων των εκδοθέντων προ-αριθμημένων βιβλίων αποστολής (τα οποία πρέπει να καθιστούν δυνατή την ανακατεργασία του σφαγίου), τα οποία πρέπει να περιλαμβάνουν αρχείο της αντιστοιχίας μεταξύ των απεσταλμένων φορτίων και των εκδοθέντων σημάτων πιστοποίησης και τα οποία θα συνοδεύουν και θα αναγνωρίζουν τα ακέραια σφάγια, τα ημισφάγια και τα τέταρτα του σφαγίου από το σφαγείο στον χώρο τεμαχισμού και συσκευασίας ή στο κρεοπωλείο.
Τα αρχεία τα οποία τηρούνται στα εν λόγω βιβλία θα συγκεντρώνονται κεντρικά σε μηνιαία βάση· κατάλογοι σφαγής, οι οποίοι αποστέλλονται κάθε μήνα από τον αντιπρόσωπο ο οποίος έχει εξουσιοδοτηθεί από τον φορέα πιστοποίησης (και οι οποίοι αναγράφουν τους αριθμούς αναγνώρισης των ζώων και τους αντίστοιχους αριθμούς παραγγελίας στο σφαγείο)· αντιστοιχία μεταξύ των σημάτων πιστοποίησης τα οποία χρησιμοποιούνται από τον κάθε φορέα του τομέα παραγωγής· για κάθε σφαγείο, οι κωδικοί, τα ονόματα των κτηνοτρόφων, οι διευθύνσεις και οι αριθμοί των εκμεταλλεύσεων προέλευσης των σφαγμένων ζώων.»
«Τυχόν σημεία πώλησης στο ευρύ κοινό (κρεοπωλεία, καταστήματα εκλεκτών τροφίμων, σούπερ μάρκετ ή εστιατόρια) πρέπει να ελέγχονται από τον φορέα πιστοποίησης και να έχουν εξουσιοδοτηθεί από την ομάδα η οποία κατέχει το δικαίωμα χρήσης της ονομασίας προέλευσης.
Η εξουσιοδότηση μπορεί να χορηγηθεί μόνο στα σημεία πώλησης των οποίων οι υγειονομικές συνθήκες συνάδουν με την ισχύουσα νομοθεσία.
Σε περιπτώσεις λιανικής πώλησης χωρίς συσκευασία, το κρέας πρέπει να εμφανίζεται χωριστά και/ή να πωλείται αποκλειστικά σε συγκεκριμένες ημέρες.
Σε όλες τις περιπτώσεις, ο φορέας πιστοποίησης πρέπει να εγγυάται την αναγνώριση και την προέλευση των τεμαχίων και/ή των μερίδων και να καταβάλλει προσπάθειες ώστε να διασφαλίζει την αποφυγή τυχόν σύγχυσης των καταναλωτών.
Ενημερωτικά φυλλάδια τα οποία περιέχουν τα ίδια στοιχεία που αναγράφονται στην επισήμανση της “ονομασίας προέλευσης”, η οποία επιτίθεται στη συσκευασία, πρέπει να διατίθενται στον καταναλωτή στο σημείο πώλησης.
Σε όλα τα σημεία πώλησης, η “πινακίδα αναγνώρισης”, σύμφωνα με την οποία επιτρέπονται οι πωλήσεις, πρέπει να εμφανίζεται σε ευδιάκριτο για τους καταναλωτές σημείο.
Πρέπει να αφαιρείται αν ανακληθεί η εξουσιοδότηση πωλήσεων της εγκατάστασης.»
Νέα διατύπωση: (απαλείφεται) Μέθοδος παραγωγής Τροπ ο π οί ησ η Τροποποίηση 15 Αι τι ολογ ία Πραγματοποιείται τροποποίηση ήσσονος σημασίας στο κείμενο το οποίο περιγράφει τη διαχείριση των ζωοτροφών, προκειμένου να βελτιωθεί η προσαρμογή του στον χειρισμό νεαρών ζώων.
Το παραδοσιακό σύστημα βασίζεται στην καθημερινή βοσκή των ενήλικων ζώων, εκτός εάν επικρατούν δυσμενείς καιρικές συνθήκες.
Ως «ενήλικα ζώα» νοούνται τα ζώα ηλικίας άνω των 12 μηνών, δηλαδή ζώα τα οποία ταξινομούνται στις κατηγορίες ταυρίδιου και αγελάδας και τα οποία τρέφονται σε ακαλλιέργητες εκτάσεις ορεινών περιοχών.
Ωστόσο, τα νεαρά ζώα παραμένουν στην εκμετάλλευση και περιμένουν έως ότου επιστρέψουν οι μητέρες τους από τη βοσκή για να τραφούν με μητρικό γάλα.
Οι λόγοι αυτού του διαφορετικού χειρισμού είναι ότι τα νεαρά ζώα δυσκολεύονται να αντιμετωπίσουν τη δριμύτητα του χειμώνα στο ύπαιθρο και να συνοδεύσουν τα κοπάδια των ενήλικων ζώων στις μεγάλες καθημερινές μετακινήσεις τους σε έλη και σε κοινόχρηστες εκτάσεις, πολλές από τις οποίες είναι δύσβατες και βρίσκονται σε λοφώδες και ανώμαλο έδαφος.
Σημειωτέον ότι τα ζώα μπορούν να καλύψουν αρκετά χιλιόμετρα την ημέρα από την εκμετάλλευση έως τα βοσκοτόπια και τις κοινόχρηστες εκτάσεις και πίσω.
Εάν τα νεαρά ζώα επρόκειτο να συνοδεύσουν τους γονείς τους σε αυτές τις διαδρομές, η ποιότητα του κρέατός τους θα έφθινε σημαντικά, κυρίως όσον αφορά τη χαρακτηριστική και πολύτιμη τρυφερή υφή του.